b'\n_START_ARTICLE_\nMakemake\n_START_SECTION_\nOdkritje\n_START_PARAGRAPH_\nPritlikavi planet Makemake je bil odkrit 31. marca 2005. Odkrila ga je skupina astronomov, ki jo je vodil Michael Brown. To je bilo istega dne, kot so odkrili tudi dve zelo veliki \xc4\x8dezneptunski telesi (136108) 2003 EL\xe2\x82\x86\xe2\x82\x81 in Erido. Za\xc4\x8dasno oznako 2005 FY\xe2\x82\x89 je dobil ob odkritju. Skupina, ki pa je sodelovala pri odkritju ga je imenovala Velikono\xc4\x8dni zaj\xc4\x8dek, ker so ga opazili kmalu po Veliki no\xc4\x8di. Niso ga odkrili \xc5\xbee prej zaradi njegove oddaljenosti od ekliptike (ima velik naklon tira). Ve\xc4\x8dina iskalcev ve\xc4\x8djih teles i\xc5\xa1\xc4\x8de nova telesa v bli\xc5\xbeini ekliptike, ker je tam ve\xc4\x8dja verjetnost, da jih bodo na\xc5\xa1li. V \xc4\x8dasu odkritja je bil zelo blizu galakti\xc4\x8dnega ekvatorja. To je prav tako onemogo\xc4\x8dalo odkritje, ker je v ozadju preve\xc4\x8d zvezd.\n_START_SECTION_\nZna\xc4\x8dilnosti\n_START_PARAGRAPH_\nPritlikavi planet Makemake je trenutno za Plutonom najsvetlej\xc5\xa1e telo v Kuiperjevem pasu. V opoziciji je imel navidezno magnitudo 16,7, nahajal pa se je v ozvezdju Berenikini kodri .Velikost samega telesa ni natan\xc4\x8dno znana. Ocene, ki so jih naredili z uporabo Vesoljskega teleskopa Spitzer (teleskop dela v infrarde\xc4\x8dem podro\xc4\x8dju) v primerjavi s Plutonom, ka\xc5\xbeejo da bi lahko imel premer okoli 1.500\xe2\x81\xba\xc2\xb2\xe2\x81\xb0\xe2\x81\xb0km._NEWLINE_To je malo ve\xc4\x8d kot asteroid 2003 EL\xe2\x82\x86\xe2\x82\x81. Tako je Makemake je tretje najve\xc4\x8dje \xc4\x8dezneptunsko telo za Erido in Plutonom. Makemake je \xc4\x8detrti priznani pritlikavi planet v Oson\xc4\x8dju. Njegova absolutna magnituda je -4,8, kar potrjuje, da je dovolj velik, da je dosegel hidrostati\xc4\x8dno ravnote\xc5\xbeje , kar je eden izmed pogojev, da je telo pritlikavi planet. Povr\xc5\xa1ina pritlikavega planeta Makemake je v vidnem in infrarde\xc4\x8dem delu spektra podobna povr\xc5\xa1ini Plutona. V vidnem delu izgleda rde\xc4\x8d (Erida pa ima nevtralno bravo). Infrarde\xc4\x8d spekter ka\xc5\xbee na prisotnost metana (CH\xe2\x82\x84), podobno kot na Plutonu in Eridi. Verjetno ima prozorno atmosfero, podobno kot Pluton v periheliju. Spektralna analiza ka\xc5\xbee tudi na velika zrna kristalov metana (velikih tudi do 1\xc2\xa0cm) in na prisotnost etana, ki verjetno nastaja s fotolizo metana. Za razliko od Plutona in Eride, Makemake ka\xc5\xbee malo verjetnosti, da bi imel tudi du\xc5\xa1ik na povr\xc5\xa1ini. _NEWLINE_Makemake nima naravnih satelitov (lun).\n_START_SECTION_\nTirnica\n_START_PARAGRAPH_\nMakemake pri\xc5\xa1tevamo med klasi\xc4\x8dna telesa Kuiperjevega pasu, ki so v podro\xc4\x8dju pasu na razdaljah od 42 do 48 a.e. Ta telesa so tako dale\xc4\x8d od Neptunove tirnice, da ne \xc4\x8dutijo njegovega vpliva tako kot plutini. Njegova tirnica je zelo podobna tirnici asteroida 2003 EL\xe2\x82\x86\xe2\x82\x81. Ima zelo nagnjeno tirnico (29\xc2\xb0), zmerno izsrednost (~ 0,16)._NEWLINE_Mednarodna astronomska zveza je 24. avgusta 2006 objavila definicijo planeta, po kateri so dolo\xc4\x8dene tri vrste teles, ki kro\xc5\xbeijo okoli Sonca. Prva vrsta teles so mala telesa Oson\xc4\x8dja. To so telesa, ki imajo tako majhno maso, da njihova oblika ni okrogla. Druga vrsta teles so pritlikavi planeti, ki imajo dovolj mase, da se preoblikujejo v pribli\xc5\xbeno okroglo obliko, niso pa dovolj veliki, da bi po\xc4\x8distili tirnico (odstranili manj\xc5\xa1a telesa). Tretja vrsta pa so planeti, ki so dovolj veliki, da imajo skoraj okroglo obliko in na tirnici nimajo ve\xc4\x8d manj\xc5\xa1ih teles. Med pritlikave planete torej spadajo Pluton, Erida in Cerera._NEWLINE_11. junija 2008 pa je Mednarodna astronomska zveza posebni podrazred pritlikavih planetov z imenom plutoidi. To so pritlikavi planeti, ki so tudi \xc4\x8dezneptunska telesa. Tako Erida in Pluton spadata v podrazred plutoidov, Cerera pa ni plutoid. Med plutoide lahko pri\xc5\xa1tevamo Makemake in (136108) 2003 EL\xe2\x82\x86\xe2\x82\x81. Mednarodna astronomska zveza je 11. julija 2008 proglasila za plutoid. Tako je Makemake pritlikavi planet in plutoid.'